b"\n_START_ARTICLE_\nLille OSC\n_START_PARAGRAPH_\nLOSC Lille M\xc3\xa9tropole, poznan tudi pod imeni Lille OSC, LOSC Lille ali pa preprosto Lille je francoski nogometni klub iz mesta Lille. Klub je bil ustanovljen 23. septembra 1944, ko sta se zdru\xc5\xbeila kluba Olympique Lillois in SC Fivois in trenutno igra v Ligue 1._NEWLINE_Lille je doslej osvojil 3 naslove francoskih prvakov (v letih 1946, 1954 in 2011) in \xc5\xa1est francoskih pokalov, zaradi \xc4\x8desar je 4. najuspe\xc5\xa1nej\xc5\xa1i francoski klub. Lille in Red Star FC sta edina francoska kluba, ki sta francoski pokal osvojila 3 sezone zapored. Najuspe\xc5\xa1nej\xc5\xa1e obdobje za Lille je bilo obdobje med letoma 1946 in 1956, ko sta klub vodila George Berry in Andr\xc3\xa9 Cheuva. Poleg doma\xc4\x8dih uspehov, pa ima Lille tudi osvojen Pokal Intertoto iz leta 2004._NEWLINE_Doma\xc4\x8di stadion Lilla je bil sprva Lille Metropole v kraju Villeneuve d'Ascq. Od Leta 2012 pa  igra na stadionu Stade Pierre-Mauroy v istem kraju. Barvi dresov sta rde\xc4\x8da in modra. Nadimek nogometa\xc5\xa1ev Lilla pa je Les Dogues (mastifi).\n_START_SECTION_\nRivalstvo\n_START_PARAGRAPH_\nDolgoletni rival Lilla je Lens. Dvoboj med tema dvema kluboma se imenuje Derby du Nord (Derbi na severu)."